b'\n_START_ARTICLE_\nO dvanajstih bratih in sestrah\n_START_SECTION_\nVsebina pravljice\n_START_PARAGRAPH_\nPravljica pripoveduje o kralju, ki je imel dvanajst sinov. Nekega dne so si za\xc5\xbeeleli, da bi na\xc5\xa1li kralja, ki bi imel dvanajst h\xc4\x8dera s katerimi bi se lahko omo\xc5\xbeili. Vsi, razen najmlaj\xc5\xa1ega, ki je tisti dan zbolel, so od\xc5\xa1li po svetu, da bi na\xc5\xa1li kralja in svoje neveste. Na poti sre\xc4\x8dajo starca, ki jim pove pot do kralja z dvanajstimi h\xc4\x8derami in jih opozori, naj se nazaj grede ne vra\xc4\x8dajo po \xc5\xa1iroki cesti, saj jih v tem primeru \xc4\x8daka nesre\xc4\x8da. Bratje najdejo svoje neveste in jih vsi sre\xc4\x8dni odpeljejo proti domu, a se na star\xc4\x8deve besede ne ozirajo, zato pono\xc4\x8di vsi, razen najmlaj\xc5\xa1e neveste okamenijo. Najmlaj\xc5\xa1i brat po ozdravitvi ugotovi, da je z njegovimi brati nekaj narobe, zato se odlo\xc4\x8di, da jih bo re\xc5\xa1il. Med potjo do njih sre\xc4\x8da lisico, volka, mladeni\xc4\x8da in ribo, ki jim ponudi hrano v njihovi stiski in vsi mu ponudijo pomo\xc4\x8d. Ko najmlaj\xc5\xa1i brat najde svoje brate in njihove neveste presre\xc4\x8den ugotovi, da je dekle, ki je namenjena njemu \xc5\xa1e neokamenela. Dekle mu nato pomaga odkriti skrivnostni predmet, ki bo re\xc5\xa1il njune brate in sestre. Mladeni\xc4\x8d se, v upanju, da re\xc5\xa1i svoje brate in njihove neveste, odpravi v stekleno goro, kjer mora najti jajce s katerim bo namazal njihova okamenela telesa in jih tako o\xc5\xbeivel. Na poti do jajca mu pomagajo vsi, katerim je pomagal na poti, zato la\xc5\xbeje pride do \xc4\x8dude\xc5\xbenega jajca, s katerim nama\xc5\xbee svoje brate in njihove neveste ter jih osvobodi. Pravljica se kon\xc4\x8da s sre\xc4\x8dnim prihodom domov in veliko gostijo, katero jim pripravi o\xc4\x8de.\n_START_SECTION_\nInterpretacija dela po Brunu Bettelheimu\n_START_PARAGRAPH_\nPravljica O dvanajstih bratih in sestrah|O dvanajstih bratih in sestrah ponazarja so\xc5\xbeitje med \xc4\x8dlovekom in naravo. Bogata notranjost najmlaj\xc5\xa1ega brata,je klju\xc4\x8dna za sre\xc4\x8den razplet, saj brez pomo\xc4\x8di \xc5\xbeivalim, ki jim je pomagal, ne bi mogel priti do jajca, ki je re\xc5\xa1il njegove okamenele brate in njihove neveste. Okamenjeni ljudje, tako kot v \xc5\xa1tevilnih pravljicah ne simbolizirajo smrti, prej pomeni izgubo resni\xc4\x8dne \xc4\x8dlove\xc5\xa1kosti, nesposobnost odzivanja na vi\xc5\xa1je vrednote, saj bi bil \xc4\x8dlovek, ki je otepel za to, kar je v \xc5\xbeivljenju bistveno, lahko ravna tako iz kamna. Najmlaj\xc5\xa1i brat je kljub temu, da lisica in volk nista \xc4\x8dloveku najbolj prijazni \xc5\xbeivali, pomagal v njuni hudi lakoti in jima dal del svoje malice, prav tako je odre\xc5\xa1il zlato ribo, ki mu jo je podaril mladeni\xc4\x8d. V hudih trenutkih, ko jih je nujno potreboval pa so mu bili vsi na voljo, pripravljeni na nesebi\xc4\x8dno pomo\xc4\x8d, kakr\xc5\xa1no jim je nudil tudi on sam. Mladeni\xc4\x8d je brate re\xc5\xa1il z \xc5\xbeivalsko pomo\xc4\x8djo, vendar tudi te pomo\xc4\x8di ne bi bilo, brez njegovih preteklih dejanj. Pravljice sicer ne svetujejo, da moramo svojo \xc5\xbeivalsko naravo podrejati svojemu jazu ali nadjazu, temve\xc4\x8d povedo, da je treba vsakemu elementu dati, kar mu gre, \xc4\x8de mladeni\xc4\x8d ne bi sledil svoji notranji dobroti in pomagal \xc5\xbeivalim, mu te reprezentacije onega ne bi nikoli prisko\xc4\x8dile na pomo\xc4\x8d. Iz tega lahko razberemo, da le sodelovanje \xc4\x8dloveka z naravo prina\xc5\xa1a uspeh. Mladeni\xc4\x8d dose\xc5\xbee uspeh, saj za svoja plemenita dejanja dobi \xc5\xbeive in zdrave brate s svojimi nevestami in bodo\xc4\x8do \xc5\xbeeno. Tako kot v ve\xc4\x8dini pravljic je tudi tu glavno sporo\xc4\x8dilo, da se dobro z dobrim povrne.'